Madhara ya uchafuzi wa mazingira
Language: Swahili | Genre: Creative_writing

MADHARA YA KUCHAFUA MAZINGIRA.

Mazingira ni hali au mambo yanayozunguka kiumbe katika sehemu anapoishi au maisha yake. Sisi tukiwa wanadamu tunafaa kuzingatia usafi mazingira yetu.

Mazingira chafu yanaweza kuleta madhara mengi katika maisha ya binadamu. Madhara haya ni kama  magonjwa, wadudu wachafu na pia ukosefu wa hewa safi. Binadamu anapochafua mazingira kama vile kutupa taka taka ovyo ovyo au kutokata nyasi inayozunguka karibu na yeye, basi anajiletea madhara mengi. Waswahili husema asiyeskia la mkuu huvunjika mguu ama msiba wa kujitakia hauna pole. Basi tukiishi kwa mazingira machafu. tutapatuwa na magonjwa mabaya na pia wadudu wabaya.

Mazingira safi yana umuhimu sana,  tunaweza kupata hewa safi, pia tuepuka magonjwa na kuishi maisha mazuri. Pia, tunafaa tuwe na vyoo nyumbani kwetu, kwa sababu kama hakuna vyoo wengi huenda kujisaidia misituni na hivyo basi kuchafua makaazi na chakula cha wanyama pori. 

Tunafaa kurembesha na kusafisha mazingira yetu kwa kupanda miti na maua kila mahali. Mazingira safi yanaweza kuvutia watu wengi sana. Tukipanda miti mingi, tunavutia mvua na kupata maji ya kutumia kwa kazi mbali mbali. Maji pia ni uhai, na ukikosa maji unaweza fariki.  Tunafaa pia kuzingatia usafi wa miili yetu na mavazi yetu.